Il-president ta’ Napoli Aurelio de Laurentis jinsab ċert li l-coach ideali għal Napoli jibqa’ dak attwali jiġifieri, Gennaro Gattuso. Jidher li dalwaqt se jasal iż-żmien biex ikun hemm tiġdid fil-kuntratt tiegħu minħabba li Gattuso iffirma ftehim sal-aħħar ta’ dan l-istaġun. Fil-fatt il-coach ta’ 42 sena jinsab għal qalbu mat-team li jilgħab fi Stadio San Paolo u mistenni jaċċetta l-proposta tal-ogħla awtoritajiet Partenopei. Gattuso daħal għall-kariga tat-tmexxija ta’ Napoli fil-11 ta’ Diċembru 2019 meta ħa post Carlo Ancelotti. Hu kien fir-riedni tat-team min-naħa t’isfel tal-Italja għal 15-il partita fejn minnhom rebaħ disgħa, ġie draw darba u tilef ħames logħbiet.